อยากปรึกษาครับ พอดีว่าแฟนผมเป็นpcos รักษาโดยการทานยาคุมyaz มาปีกว่าแล้วครับ มีทานยาไม่ตรงเวลาบ้าง ห่างกันมากสุด4ชมครับ เมื่อคืนมีเพศสัมพันธ์กันครับ หลังจากเสร็จแล้วพบว่าถุงหลุดครับ(ค่อนข้างมั่นใจเสร็จในถุงครับ ถุงหลุดตอนที่กำลังเอาออกครับ) จึงไปในห้องน้ำเอาน้ำฉีด พบว่าถุงหลุดออกมาครับ จึงค่อนข้างกังวลว่ามีโอกาสท้องขนาดไหน ควรกินยาคุมฉุกเฉินไหมครับ
สวัสดีค่ะ napatหากรับประทานยาคุมกำเนิดทุกวัน มีการคลาดเคลื่อนไปบ้าง ยายังมีประสิทธิภาพได้ใกล้เคียงกับปกติมาก โอกาสตั้งครรภ์ยังมีได้น้อยแต่อย่างไรก็ตาม หากมีการกินคลาดเคลื่อนเกิน 3 ชั่วโมงขึ้นไปต่อวัน ก็มีโอกาสลดประสิทธิภาพของยาลงไป ถ้าไม่สบายใจ และรู้สึกว่ากินยาคลาดเคลื่อนไปมากนั้น อาจมีข้อบ่งชี้การใช้ยาคุมฉุกเฉินภายใน 72 ชั่วโมงร่วมด้วยและให้สังเกตรอบเดือนหลังจากนี้อีกครั้ง หรือควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และแนะนำการกินยาคุมให้ตรงเวลาทุกวันเพื่อให้ได้ประสิทธิภาพในการคุมกำเนิดไปด้วยค่ะ